ธอส. คว้ารางวัลด้านวัตกรรมการลงทุนผลิตภัณฑ์
ธอส. คว้ารางวัล “BUSINESS+ PRODUCT OF THE YEAR AWARDS 2020”
15 ธ.ค. 2563

นายวิทยา แสนภักดี รองกรรมการผู้จัดการ ธนาคารอาคารสงเคราะห์(ธอส.) เป็นผู้แทนธนาคารรับรางวัล “BUSINESS+ PRODUCT OF THE YEAR AWARDS 2020” กลุ่มนวัตกรรมการลงทุนผลิตภัณฑ์ สลากออมทรัพย์ ธอส. ประเภทสินค้าและบริการกลุ่มการเงินการธนาคารและการลงทุนยอดเยี่ยมแห่งปี 2563 โดยมีนายชวน หลีกภัย ประธานรัฐสภา เป็นประธานในพิธีมอบรางวัล พร้อมด้วย นายมนู เลียวไพโรจน์ ประธานกรรมการ บริษัท เออาร์ไอพี จำกัด(มหาชน) และ ดร.บุญยิ่ง คงอาชาภัทร ผู้ช่วยคณบดี วิทยาลัยการจัดการ มหาวิทยาลัยมหิดล
ซึ่งการจัดงานมอบรางวัลในครั้งนี้ วิทยาลัยการจัดการ มหาวิทยาลัยมหิดล ร่วมกับนิตยสาร Business+ ได้ดำเนินการสำรวจและวิจัยตลาดตามหลักวิชาการจากผู้เชี่ยวชาญ และคะแนนโหวตจากผู้บริโภค สู่การเป็นรางวัลมหาชนแห่งปีอย่างแท้จริงใน 14 ประเภทกลุ่มสินค้า จนนำมาสู่การคัดสรรสุดยอดสินค้าและบริการยอดเยี่ยมแห่งปี โดยหวังเป็นแบบอย่างความสำเร็จแก่องค์กรธุรกิจที่ช่วยสร้างแรงขับเคลื่อนในการพัฒนาสินค้าหรือบริการที่ตอบโจทย์ความต้องการของผู้บริโภคในโลกยุคใหม่ต่อไป
ทั้งนี้งานดังกล่าวจัดขึ้น ณ โรงแรมเรดิสัน บลู พลาซ่า บางกอก กรุงเทพฯ เมื่อวันที่ 15 ธันวาคม 256